#### R O M Â N I A

**JUDEŢUL HUNEDOARA**

**CONSILIUL LOCAL AL ORAŞULUI Proiect 21/2024**

**S I M E R I A**

**6**

**H O T Ă R Â R E A NR. /2024**

**privind aprobarea bugetului de venituri și cheltuieli al Clubului Sportiv CFR Simeria**

**pe anul 2024 și a estimărilor pe perioada 2025-2027**

Consiliul local al orașului Simeria, județul Hunedoara, întrunit în ședința extraordinară convocată de îndată în data de -- februarie 2024;

Având în vedere propunerile cuprinse în Referatul de aprobare înregistrat sub nr.1.732 din 06.02.2024 prezentat de domnul Bedea Iulius-Gelu, primarul orașului Simeria, cu privire la aprobarea bugetului de venituri și cheltuieli al Clubului Sportiv CFR Simeria pe anul 2024 și a estimărilor pe perioada 2025-2027;

Luând în considerare adresele: nr.292 din data de 28.12.2023, înregistrată la Primaria Orașului Simeria sub nr.122 din data de 04.01.2024 și nr.21 din data de 05.02.2024, înregistrată sub nr.1.638 din data de 05.02.2024, prin care Clubul Sportiv ,,C.F.R.” Simeria înaintează spre aprobare proiectul de buget de venituri și cheltuieli al clubului pe anul 2024, precum și adresa nr.1.521 din data de 01.02.2024 prin care Direcția Economică a aparatului de specialitate a Primarului Orașului Simeria aduce la cunoștința Clubului Sportiv C.F.R. Simeria faptul că suma alocată respectivei instituții din bugetul local pentru anul 2024 este de 752,00 mii lei;

In baza prevederilor art.19, alin.1, lit.,,b'', art.20, alin.1, lit.,,a”, ale art.39 și art.58, alin.1 din Legea nr.273/2006 privind finanțele publice locale, cu modificările și completările ulterioare, ale Legii bugetului de stat pe anul 2024 nr.421/2023, ale art.3, alin.2 și alin.3 și ale art.67, alin.3, și alin.4, lit.,,b'' din Legea educației fizice și sportului nr.69/2000, cu modificările și completările ulterioare, precum si ale art.129, alin.2, lit.,,b'' si alin. 4, lit. „a”, ale art.139, alin.3, lit.,,a” și ale art.196, alin.1, lit.,,a” din O.U.G. nr.57/2019, privind Codul administrativ, cu modificările şi completările ulterioare,

**H O T Ă R Ă Ș T E :**

**Art. 1** - Bugetul de autofinanțate al Clubului Sportiv ,,CFR” Simeria pe anul 2024 se stabilește în sumă de **1.278,26 mii lei** atât la partea de venituri cât și la partea de cheltuieli.

**Art.2** – Veniturile bugetului de autofinanțate al Clubului Sportiv CFR Simeria pe anul 2023 , detaliat pe capitole și subcapitole sunt prevăzute în anexa nr.1, care face parte integrantă din prezenta hotărâre.

**Art.3** - Cheltuielile bugetului de autofinanțate al Clubului Sportiv CFR Simeria pe anul 2023, detaliat pe capitole și subcapitole sunt prevăzute în anexa nr.2,care face parte integrantă din prezenta hotărâre.

**Art.4** - Aprobă bugetul de autofinanțate al Clubului Sportiv ,,C.F.R.” Simeria estimat pentru anii 2024-2026, după cum urmează:

**2025**: Total 940,00 mii lei

**2026**: Total 983,00 mii lei

**2027**: Total 1.023,00 mii lei

-2-

**Art.5 –** Cu ducerea la îndeplinire a prezentei hotărâri se însărcinează Clubul Sportiv ,,C.F.R.” Simeria și Direcția Economică din cadrul aparatului de specialitate al Primarului Orașului Simeria.

**Art.6** - Prezenta hotărâre poate fi atacată conform procedurii și termenelor prevăzute de Legea contenciosului administrativ nr.554/2004, cu modificările și completările ulterioare, la Tribunalul Hunedoara, Secția Contencios Administrativ.

**Art.7** - Prezenta hotărâre se comunica Direcției Economice a aparatului de specialitate al Primarului orașului Simeria, Clubului Sportiv ,,CFR’’ Simeria și Instituției Prefectului Județului Hunedoara.

Simeria, 06 februarie 2024

INIȚIATOR,

Primar, BEDEA IULIUS-GELU

Avizat,

SECRETAR GENERAL,

jr. Todor Nicolae-Adrian

**R O M Â N I A**

**JUDETUL HUNEDOARA**

**PRIMARIA ORASULUI**

**S I M E R I A**

**Nr. 1.732 din 06.02.2024**

**R E F E R A T D E A P R O B A R E**

Clubul Sportiv ,,C.F.R.,, Simeria este o instituție aflată în subordinea Consiliului local al orașului Simeria, care are ca obiect de activitate sprijinirea sportului pentru toți, a sportului de performanță și asigurarea condițiilor organizatorice și materiale pentru practicarea educației fizice și a sportului în comunitatea noastră locală.

Așa cum se dispune prin art.3 din Legea educației fizice și sportului nr.69/2000, cu modificările și completările ulterioare, autoritățile administrației publice, unitățile și instituțiile de învățământ, instituțiile sportive, organismele neguvernamentale de profil au obligația să sprijine sportul pentru toți și sportul de performanță, să asigure condițiile organizatorice și materiale de practicare a educației fizice și sportului în comunitățile locale.

Conform art.67, alin.3 și alin.4 din legea susmenționată, bugetul Clubului Sportiv ,,CFR” Simeria cuprinde venituri proprii și sume alocate din bugetul local și se aprobă de organele administrației publice locale.

În baza prevederilor art.129, alin.2, lit.,,b'' din O.U.G. nr.57/2019 privind Codul administrativ, cu modificările și completările ulterioare, consiliul local îndeplinește atribuții privind dezvoltarea economico-socială și de mediu a orașului, iar în cadrul acestei categorii de atribuții, conform alin. „4”, lit. „a”, aprobă, la propunerea primarului, bugetul unității administrativ-teritoriale, virările de credite, modul de utilizare a rezervei bugetare și contul de încheiere al exercițiului bugetar.

Ținând seama de cele prezentate mai sus, precum și de Referatul de inițiere nr.1.639 din data de 05.02.2024, întocmit de către doamna ec. Blaga Julieta-Catița, director executiv al Direcției Economice, constat că se impune elaborarea proiectului bugetului Clubului Sportiv ,,C.F.R.” Simeria pentru anul 2024.

Executivul propune stabilirea bugetului de autofinanțate al Clubului Sportiv CFR Simeria pe anul 2024 în suma de **1.278,26 mii lei** atât la partea de venituri cât și la partea de cheltuieli, aceștia constituindu-se pe de o parte din bugetul local, cu suma de **1.128,26 mii lei**, iar pe de altă parte din venituri proprii, cu suma de **150,00 mii lei.**

Proiectul bugetului de autofinanțate al Clubului Sportiv CFR Simeria este detaliat atât la partea de venituri cât și la partea de cheltuieli, pe capitole şi subcapitole, așa cum rezultă din anexele nr.1 și nr.2 la proiectul de hotărâre.

Resursele financiare de autofinanțate ale Clubului Sportiv CFR Simeria se constituie din cotizații, închiriere baza sportiva, donații și sponsorizări încasate de la persoane fizice și juridice, din alte venituri și subvenții de la bugetul local.

La propunerea prevederilor bugetare, la partea de venituri, s-a ținut cont de încasările anului 2023 și de activitățile programate a se desfășura în cursul anului 2024. Trebuie precizat faptul că realizarea cheltuielilor planificate depinde de realizarea veniturilor.

Având în vedere toate cele arătate, inițiez proiectul de hotărâre privind aprobarea bugetului Clubului Sportiv ,,C.F.R.'' Simeria pe anul 2024 și a estimărilor pe perioada 2025-2027, pe care îl supun dezbaterii și adoptării de către Consiliul local al orașului Simeria.

PRIMAR,

BEDEA IULIUS-GELU